30. 11. 88 De Europæiske Fællesskabers Tidende Nr. C 305/7 
Forslag til Rådets direktiv om ændring af direktiv 87/402/EØF om styrtsikre, frontmonterede 
førerværn på smalsporede landbrugs- og skovbrugshjultraktorer 
KOM(88) 629 endelig udg. — SYN 164 
(Forelagt af Kommissionen den 18. november 1988) 
(88/C 305/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100 
A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der skal vedtages foranstaltninger med henblik på 
gradvis oprettelse af det indre marked i løbet af perioden 
indtil den 31. december 1992; det indre marked inde­
bærer et område uden indre grænser, med fri bevæge­
lighed for varer, personer, tjenesteydelser og kapital; 
Rådets direktiv 87/402/EØF (') indeholder i artikel 12 
bestemmelser om, at de gældende bestemmelser skal 
suppleres med bestemmelser om supplerende slagprøver 
under de dynamiske prøver; 
da der allerede er fastsat en supplerende prøve i forbin­
delse med den statiske prøve, er det nødvendigt, at der 
ligeledes fastsættes en supplerende prøve i forbindelse 
med den dynamiske prøve — en prøve, som i øvrigt 
meget realistisk afspejler situationen i tilfælde af, at trak­
toren vælter — således at de to fremgangsmåder ved 
henholdsvis den statiske prøve og den dynamiske prøve 
kommer til at svare til hinanden, og den nuværende 
forskel mellem de to prøver fjernes; 
resultaterne af de praktiske forsøg, der er gennemført 
vedrørende bagtil monterede førerværn, kan overføres på 
de tilsvarende frontmonterede førerværn med hensyn til 
pålideligheden af parametre og beregninger; 
i artikel 11 i direktiv 87/402/EØF fastsættes den frem­
gangsmåde, der skal anvendes ved tilpasningen af 
forskrifterne i bilagene til den tekniske udvikling; den 
tekniske udvikling gør det imidlertid nødvendigt at fore­
tage en hurtig tilpasning af forskrifterne i direktivets 
bilag og de tekniske forskrifter, der er fastsat i særdirek­tiverne; det bør overlades til Kommissionen at vedtage 
sådanne ændringer med henblik på at forenkle og frem­
skynde fremgangsmåden; i alle tilfælde, hvor Rådet 
tildeler Kommissionen beføjelser til at gennemføre regler 
vedrørende landbrugs- og skovbrugstraktorer, bør der 
fastlægges en procedure for forudgående rådslagning 
mellem Kommissionen og medlemsstaterne inden for 
rammerne af et rådgivende udvalg — 
UDSTEDT FØLGENDE DIREKTIV: 
Artikel 1 
I direktiv 87/402/EØF foretages følgende ændringer: 
1. Artikel 11 affattes således: 
»Artikel 11 
De ændringer, som er nødvendige for at tilpasse 
forskrifterne i bilagene til den tekniske udvikling, 
vedtages efter fremgangsmåden i artikel 11a.« 
2. Som artikel 11a indsættes: 
»Artikel 11a 
Såfremt der henvises til den fremgangsmåde, der er 
fastsat i denne artikel, træffer Kommissionen afgø­
relse efter høring af udvalget. Udvalget behandler de 
anmodninger om udtalelse, som fremsættes af 
Kommissionen. Når Kommissionen anmoder om 
udvalgets udtalelse, kan der fastsættes en frist for 
afgivelsen af denne udtalelse. Udvalgets behandling 
afsluttes ikke med nogen afstemning. Ethvert medlem 
af udvalget kan dog kræve, at hans opfattelse indføres 
i mødeprotokollen.« 
3. Bilag IV, afsnit A, ændres som angivet i bilaget til 
nærværende direktiv. 
Artikel 2 
Medlemsstaterne sætter inden den 1. oktober 1989 de 
nødvendige bestemmelser i kraft for at efterkomme dette 
direktiv. De underretter straks Kommissionen herom. 
Artikel 3 
(') EFT nr. L 220 af 8. 8. 1987, s. 1. Dette direktiv er rettet til medlemsstaterne. 
Nr. C 305/8 De Europæiske Fællesskabers Tidende 30. 11. 88 
BILAG 
Teksten i punkt 1.6 i bilag IV, afsnit A, ændres således: 
»1.6 Ekstra prøve 
1.6.1. Hvis der under en slagprøve opstår brud eller revner, der ikke kan betragtes som ubetyde­
lige, skal der udføres en ny lignende slagprøvning, men med en faldhøjde, der svarer til: 
„ H 12 + 4a H = — x — 10 1 + 2a 
Umiddelbart efter den slagprøvning, der forårsagede bruddene eller revnerne, idet »a« er 
forholdet mellem den blivende deformation og den elastiske deformation (a = D /De) 
målt i slagpunktet. 
Den supplerende blivende deformation som følge af den anden slagprøve må ikke være 
større end 30 % af den blivende deformation efter den første slagprøve. 
For at kunne gennemføre den supplerende prøve skal den elastiske deformation måles 
under alle slagprøver. 
1.6.2. Hvis der under en trykprøve opstår brud eller revner, der ikke kan betragtes som ubetyde­
lige, skal der udføres en ny lignende trykprøvning, men med en kraft på 1,2 Fv, umiddel­
bart efter den trykprøvning, der forårsagede bruddene eller revnerne.«